აბუ-დაბი

აბუ-დაბი, აბუ-ზაბი ( — ირემიშ მუმა)  UAE Interact — არაბეფიშ გოართოიანაფილი საამიროეფიშ ნანანოღა დო მახორობაშ მეჯინათ, ქიანაშ მაჟირა უდიდაში ნოღა. იდვალუაფუ T-შ ფორმაშ კოკის, ნამუთ სპარსეთიშ ჸუჯის, ცენტრალურ ბჟადალ წყარპიჯწკჷმა მილარე. მუშჸურე ნოღაშ მახორობა, 2012 წანაშ მუნაჩემეფით, 621 000 ადამიერს აკმადგინანს.United Arab Emirates: largest cities and towns and statistics of their population . World Gazetteer. 

აბუ-დაბის იდვალაუფუ შანულამი დჷნაწესებუეფი დო ფედერალური თარობა, თაშნეშე წჷმარინუანს არაბეფიშ გოართოიანაფილი საამიროეფიშ თარობაშ ცენტრის დო ემირიშ ფანიაშ ორენი ნოღას, ნამუშ წჷმმარინაფალი რე ქიანაშ პრეზიდენტი. აბუ-დაბი ძინაწკჷმა ართო კოსმოპოლიტურ მეტროპოლისო გჷნირთჷ. მალასიან გოვითარაფაქ დო ურბანიზაციაქ, მახორობაშ ოშქაშე მიშნაველეფიშ ელაზჷმაფათ მაღალ დონექ აბუ-დაბი შხუ დო ოკორინებელ მეტროპოლისო გჷნართინუ. ალმახანაშო ნოღა ქიანაშ პოლიტიკური დო ორეწუე საქვარეფიშ ცენტრი, თაშნეშე თარი კულტურული დო კომერციული ცენტრი რე, მუშ გეშათ ნოღა ნანანოღაშ პოზიციას იკენს. 2008 წანას, აბუ-დაბი არაბეფიშ გოართოიანაფილი საამიროეფიშ ედომუშამი ედპ-იშ 56,7%-ის აწარმენდჷ.Gulfnews: Dubai contributes more than 30% of the UAE economy. Archive.gulfnews.com (2009-06-16). Retrieved on 2009-07-16. 

აბუ-დაბის ფუნქციონირენს შანულამი ფინანსური ინსტიტუციეფი, მიარე კომპანიაშ დო მულტინაციონალური კორპორაციეფიშ დუდ ოფისეფი. აბუ-დაბი, მუჭოთ ნავთობიშ ართ-ართ უდიდაშ მაწარმებელქ მოსოფელს, ბოლო ბორჯის აქტიურო ქჷდიჭყჷ ეკონომიკაშ დივრესიფიცირება ფინანსურ სექტორს დო ტურიზმის ინვესტირებაშ შარათ.

 რესურსეფი ინტერნეტის 

 Municipality of Abu Dhabi City 
 Abu Dhabi information portal, abudhabi.ae
 Department of Municipal Affairs Portal , abudhabi.ae
 Jobs in Abu Dhabi 

 სქოლიო 

კატეგორია:არაბეფიშ გოართოიანაფილი საამიროეფიშ ნოღეფი
კატეგორია:აზიაშ ნანანოღეფი